[bookmark: _GoBack]Spoštovane tovarišice, spoštovani tovariši, spoštovani vsi zbrani,

V veliko čast mi je, da vas pozdravim v imenu zveze združenj borcev za vrednote NOB Slovenije ob dnevu spomina na mrtve.
Stojimo na prostoru, ki ni samo del naše zgodovine, ampak je tudi opomin. Opomin na čas, ko je bila naša domovina okupirana in ko je bila slovenskemu narodu odvzeta svoboda, že samo prizadevanje za svobodno življenje pa razlog za zapor, mučenje ali smrt.
Ta mogočna graščina je med drugo svetovno vojno postala gestapovski zapor. Skozi njene prostore je med letoma 1941 in 1945 šlo več kot enajst tisoč zapornikov. Mnogi so bili zasliševani, mučeni, poslani v koncentracijska taborišča, številni pa so bili ustreljeni kot talci. 
Na tem prostoru so pokopani ljudje, ki so imeli svoja imena, svoje družine, svoje sanje in svoje načrte. Ljudje, ki so si želeli živeti. Med njimi so bili borci, podporniki odporniškega gibanja in številni civilisti.
Zgodovina tega kraja je grozna pa vendar ni samo zgodovina trpljenja. Je tudi zgodovina poguma, odpora in odločnosti.
Slovenski narod se v času okupacije ni sprijaznil s tem, da bi izgubil svojo svobodo, jezik in pravico do lastne prihodnosti. Ljudje so se uprli. Vsak po svojih močeh. Nekateri z orožjem, drugi z obveščanjem, s pomočjo partizanom, s skrivanjem preganjanih ali preprosto s tem, da niso sprejeli okupatorjevega nasilja.
Narodnoosvobodilni boj je bil izraz odločitve, da si slovenski narod želi svobodno prihodnost. In slovenski narod je svobodno prihodnost pod vodstvom Josipa Broza Tita z veličastno zmago partizanskega gibanja tudi dobil!
Spoštovani,
Prav zato, še toliko bolj boli dejstvo, da danes živimo v državi, kjer ta svobodna prihodnost ni več samoumevna. Ne. Danes je naša svoboda močno ogrožena. Imamo oblast, ki NOB ne priznava. 
Predsednika vlade, nekdanjega Komunista Janeza Janšo, odkritega podpornika izdajalske antislovenske Domobranske vojske, ki je na Bežigrajskem stadionu svečano prisegla zvestobo taistemu Gestapu, ki je na tem kraju poniževal, mučil in moril slovenke in slovence! Na katerem kilometru romanja v Jajce s Titovko na glavi se je odločil, da so Domobranci junaki, nam še danes ni jasno.
Imamo državno sekretarko, gospo Mojco Škrinjar, naj bi bila celo zadolžena za reformo šolstva, ki je našo organizacijo ozmerjala s ponosnimi nasledniki morilcev, Tita pa označila za posiljevalca, krvavega sebičnega diktatorja? Se bodo to naši otroci in vnuki učili v šolah, po izvedbi reforme te bistre SDS-ovske gospe?!
So pa ostali zvesti svojim vrednotam in vrednotam svojih prednikov, ko so za oblast, ki je bila seveda dosežena z volilno prevaro, saj volitev tako ali tako ne morejo zmagati, na funkcijo predsednika državnega zbora postavili nekakšnega novodobnega kolaboranta - Zorana Stevanovića, ki je celo overil podpisano izjavo, da pa z Janšo nikoli in nikdar ne bo sodeloval.  

To je naša oblast. To so ljudje, ki nam vladajo. To je vlada, ki odloča o naši svobodi in naši prihodnosti.
Žal to niso vprašanja, ki bi jih lahko ignoriral. Na ta dan smo dolžni, da si pogledamo v oči in skupaj zavežemo, da jim ne bomo dovolili, da bi nas premagali in s tem poteptali spomin na vse tiste, ki tukaj mirno počivajo.
To je naša naloga, domovinska dolžnost. Naša zaveza. Sam, pa tudi naša mladinska organizacija, nikoli ne bomo tiho, vedno pa bomo ponosno povedali kdo smo - ponosni nasledniki zmagovalcev, Titovih partizank in partizanov, ki so nas rešili zla in nam izborili svobodno Slovenijo!

